Расходная частка бюджэту складае крыху больш за 315 мільёнаў рублёў, і, як заўсёды, будзе сацыяльна-арыентаваная. Асноўныя бюджэтапаглынальныя кірункі — адукацыя і ахова здароўя, на якія запланавана выдаткаваць каля 122 і 99,5 мільёна адпаведна (або больш за 70 % бюджэту). З 2016 года ўстановы агульнай сярэдняй адукацыі горада ўдзельнічаюць у пілотным праекце па апрабацыі нарматыўнага фінансавання на аднаго навучэнца. Пачынаючы з 2018 года да гэтага праекта далучыліся ўсе ўстановы дашкольнай адукацыі Магілёва. Сярод навацый і ўдзел бюджэту Магілёўскага раёна ў фінансаванні ўстаноў аховы здароўя, якія размешчаны на тэрыторыі раёна і абслугоўваюць сельскае насельніцтва.